**אריק טן האך** (בהולנדית: **Erik ten Hag**; נולד ב-2 בפברואר 1970 בהאקסברגן שבהולנד) הוא כדורגלן עבר ומאמן כדורגל הולנדי המאמן את מנצ'סטר יונייטד מהפרמייר ליג.

קריירת משחק
-----------

טן האך החל את קריירת המשחק המקצוענית שלו ב-1989 בטוונטה ההולנדית, בה שיחק בשלוש קדנציות שונות (1989–1990, 1992-1994, 1996 - 2002), כאשר באחרונה שבהן אף זכה עם קבוצתו בגביע ההולנדי בפעם השנייה בתולדות המועדון. בין לבין, שיחק טן האך גם בדה חראפסחאפ, ואלבייק ואוטרכט. בתקופה בה שיחק בדה חראפסחאפ היה שותף טן האך לזכיית המועדון באליפות הליגה השלישית בהולנד ועלייתו לליגה השנייה.

טן האך פרש ממשחק פעיל בגיל 32, בסיומה של עונת 2001–2002, העונה בה זכה עם קבוצתו בגביע ההולנדי.

קריירת אימון
------------

את קריירת האימון המקצוענית שלו החל טן האך בשנת 2006, כאשר מונה לעוזר המאמן בטוונטה, הקבוצה בה פרש ממשחק פעיל. במהלך עבודתו בטוונטה, שימש בין 2006 ל-2008 כעוזר המאמן של פרד רוטן ולאחר מכן, בין 2008 ל-2009 כעוזרו של סטיב מקלארן. ב-2009, לאחר שנה אחת בשלאקה 04 מהבונדסליגה, חזר רוטן להולנד, חתם בפ.ס.וו איינדהובן וצירף לצידו שוב את טן האך. ב-2012, לאחר שש שנים בתפקיד עוזר המאמן, מונה טן האך למאמנה של גו אהד איגלס מהליגה ההולנדית השנייה, על ידי מארק אוברמארס, ששימש באותו הזמן כבעל המניות בקבוצה (והיום משמש כמנהלה הספורטיבי של אייאקס). ב-2013, עזב טן האך את הקבוצה ומונה למאמנה של קבוצת המילואים של באיירן מינכן - באיירן מינכן ב' מהליגה הגרמנית הרביעית. רבים תהו על בחירתו זו בהולנד, שכן טן האך זכה להצלחה בגו אהד איגלס והיה מבוקש על ידי מספר קבוצות בליגה הבכירה. כשנשאל על כך הסביר טן האך כי הוא רוצה ללמוד מפפ גווארדיאולה, מאמנה של באיירן באותו הזמן והוא מעדיף את לשפר את הידע והניסיון שלו לפני שהוא עובר לתחנה הבאה. ב-22 במאי 2015 עזב את תפקידו במועדון הגרמני.

### אוטרכט

בקיץ 2015 מונה טן האך למאמנה של אוטרכט מליגת העל ההולנדית, עמה זכה להצלחה. בעונתו הראשונה במועדון הוביל טן האך את הקבוצה למקום החמישי בטבלה תוך הצגת כדורגל התקפי ומלהיב. בעונתו השנייה שיפר עמדות וסיים את העונה במקום הרביעי בטבלה, המוביל לליגה האירופאית.

ב-10 בינואר 2017 האריך טן האך את חוזהו במועדון לשלוש שנים נוספות.

### אייאקס

הצלחתו של טן האך באוטרכט לא נעלמה מראשיה של קבוצת הפאר ההולנדית אייאקס אמסטרדם שסבלה בעונת 2017/2018 מעונה קשה בה הודחה מהגביע, ממוקדמות הליגה האירופאית והפסידה את האליפות לפ.ס.וו. איינדהובן, וב-21 בדצמבר 2017 שילמה אייאקס לאוטרכט כמיליון יורו דמי העברה ומינתה את טן האך למאמן הקבוצה. בעונתו הראשונה במועדון הוביל טן האך את אייאקס להצלחה חסרת תקדים, כאשר הוביל אותה, לראשונה מאז עונת 1996/1997, לחצי גמר ליגת האלופות, תוך כדי שהיא מדיחה את אלופת אירופה המכהנת ריאל מדריד עם ניצחון 1–4 בסנטיאגו ברנבאו ואת אחת הפייבוריטות לזכייה בעיני רבים - יובנטוס ומלך שערי המפעל בכל הזמנים כריסטיאנו רונאלדו, עם ניצחון 2:1 ביובנטוס אליאנץ. בחצי הגמר סיימה קבוצתו את דרכה במפעל לאחר 3:3 מול טוטנהאם האנגלית בסיכום שני משחקים בשיטת בית-חוץ, זאת בעקבות יתרון שערי החוץ שהיה אצל האנגלים.

ב-5 במאי 2019 זכה עם אייאקס בגביע ההולנדי, לאחר ניצחון 4:0 על וילם II. ב-15 במאי השלימה קבוצתו דאבל וזכתה באליפות ליגת העל ההולנדית.

ב-20 ביוני 2019 האריך את חוזהו בקבוצה עד לסוף עונת 2021/2022. הוא עזב את הקבוצה בסיום עונת 2021/2022 לאחר שזכה עם הקבוצה בשלוש אליפויות ושני גביעים הולנדים.

### מנצ'סטר יונייטד

ב-21 באפריל 2022 חתם לשלוש עונות במנצ'סטר יונייטד מהפרמייר ליג, עם אופציה לשנה נוספת.

בעונתו הראשונה הוביל את יונייטד לזכייה בגביע הליגה האנגלי לאחר ניצחון בגמר על ניוקאסל יונייטד בתוצאה 0–2.

סטטיסטיקת אימון
---------------

*נכון ל-19 בפברואר 2023*

| קבוצה | תחילת כהונה | סיום כהונה | נתונים |
| --- | --- | --- | --- |
| מ | נ | ש | ה | אחוזי הצלחה |
| הולנדהולנד גו אהד איגלס | 1 ביולי 2012 | 6 ביוני 2013 | 39 | 18 | 11 | 10 | 46.15% |
| גרמניהגרמניה באיירן מינכן II | 6 ביוני 2013 | 22 במאי 2015 | 72 | 48 | 10 | 14 | 66.67% |
| הולנדהולנד אוטרכט | 23 במאי 2015 | 27 בדצמבר 2017 | 109 | 55 | 24 | 30 | 50.46% |
| הולנדהולנד אייאקס | 28 בדצמבר 2017 | 15 במאי 2022 | 215 | 159 | 27 | 29 | 73.95% |
| אנגליהאנגליה מנצ'סטר יונייטד | 21 באפריל 2022 |  | 46 | 30 | 7 | 9 | 70.28% |
| סך הכל | 481 | 313 | 79 | 92 | % |

תארים
-----

### כשחקן

דה חראפסחאפ
* אליפות הליגה השלישית בהולנד (1): 1990/1991

טוונטה
* הגביע ההולנדי (1): 2001/2002

### כמאמן

אייאקס
* אליפות הולנד (3): 2018/2019, 2020/2021, 2021/2022
* הגביע ההולנדי (2): 2018/2019, 2020/2021
* מגן יוהאן קרויף (1): 2019

מנצ'סטר יונייטד
* גביע הליגה האנגלי (1): 2022/2023

**אישיים**

* מאמן החודש בפרמייר ליג: ספטמבר 2022 פברואר 2023

קישורים חיצוניים
----------------

ויקישיתוף מדיה וקבצים בנושא **אריק טן האך** בוויקישיתוף

* פרופיל, באתר Transfermarkt
* פרופיל, באתר FootballDatabase.eu
* פרופיל המאמן, באתר Transfermarkt
* מיכאל יוכין, ציון 10: אריק טן הכט הוא המנטור מאחורי הכדורגל המהפנט של אייאקס, באתר וואלה!, 17 באפריל 2019
* ענבל מנור, טוטאל פוטבול 2.0: הגישה המיוחדת של טן האח יכולה להוביל את אייאקס לזכייה. באתר ספורט 1, 30 באפריל 2019
* ארבל עשת, נקמת הטרקטור: אריק טן האך עונה למבקרים. באתר ערוץ הספורט, 5 במאי 2019

הערות שוליים
------------

1. ↑  Ten Hag wird Trainer und Sportdirektor beim FC Utrecht, kicker (בגרמנית)
2. ↑  נגמרה השושלת: איאקס הדיחה את ריאל מהצ'מפיונס, באתר ynet, 5 במרץ 2019
3. ↑  עוזי דן, אייאקס הדהימה את רונאלדו והדיחה את יובנטוס אחרי 1:2 בטורינו, באתר הארץ, 16 באפריל 2019
4. ↑  אתר ערוץ הספורט – sport5.co.il, באתר m.sport5.co.il
5. ↑  MANCHESTER UNITED APPOINTS ERIK TEN HAG AS MANAGER, manutd.com
6. ↑  התואר הראשון מאז 2017: מנצ'סטר יונייטד זכתה בגביע הליגה, באתר וואלה!‏, 26 בפברואר 2023

| מאמני מנצ'סטר יונייטד |
| --- |
| 

|  |
| --- |
| לא ידוע (1878-92) • אלבוט (1892-1900) • ווסט (1900-03) • מנגנול (1903-12) • וולווארט (1912) • בנטלי (1912-14) • רובסון (1914-21) • צ'אפמן (1921-1926) • הילדיץ (1926-27) • באמלט (1927-31) • קיקמר (1931-32) • דאנקן (1932-37) • קיקמר (1937-45) • באזבי (1945-69) • מרפי (1958) • מקגינס (1969-70) • באזבי (1970-71) • אופארל (1971-72) • דוקרטי (1972-77) • סקסטון (1977-81) • אתקינסון (1981-86) • פרגוסון (1986-2013) • מויס (2013-14) • גיגס (2014) • ואן חאל (2014-16) • מוריניו (2016-18) • סולשיאר (2018-21) • קאריק (2021) • ראנגניק (2021-22) • טן האך (2022-) |

 |